สอบถามประจำเดือนมาไม่ปกติค่ะ ฉีดยาคุมแบบ รายเดือนเเล้วประจำเดือนมากระปิดกระปอย 10 วันเเล้วค่ะ ผิดปกไหม วันนี้ครบกำหนดฉีด ต้องเปลี่ยนเป็นแบบอื่นไหม หรือต้องทำยังไงคะ
สวัสดีค่ะ อาการประจำเดือนมากระปริดกระปรอยติดต่อกัน 10 วันดังกล่าวมานั้น อาจจะเกิดจากผลข้างเคียงจากการใช้ยาฉีดคุมกำเนิด หรือเป็นความผิดปกติอื่นๆเช่น มีการติดเชื้อที่ช่องคลอดหรือปากมดลูก การมีเนื้องอกที่ปากมดลูกหรือมดลูก ฮอร์โมนจากรังไข่ไม่สมดุล โรคไทอรดย์ทำงานผิดปกติ เป็นต้นสาเหตุเรื่องผลข้างเคียงของยาฉีดคุมกำเนิดก็เจอได้บ่อยเช่นกัน แนะนำแจ้งแพทย์ที่ดูแลเพื่อตรวจหาสาเหตุอื่นๆว่าไม่มี ซึ่งถ้าเกิดจากยาคุมจริง อาจพูดคุุยกับแพทย์เพื่อหาวิธีการคุมกำเนิดที่เหมาะสมมากกว่า เช่นการใช้ยาคุมแบบแผงรายเดือนที่มักไม่ค่อยทำให้เลือดออกผิดปกติทางช่องคลอดได้